RESOLUCIÓN do 28 de febreiro de 2007, da Dirección Xeral de Relacións Laborais, pola que se dispón a inscrición no rexistro e a publicación, no Diario Oficial de Galicia, do acordo da comisión mixta paritaria do convenio colectivo da empresa Autoestradas de Galicia, Autopistas de Galicia, Concesionaria da Xunta de Galicia, S.A., relativo á aprobación da táboa salarial definitiva para o ano 2006.
CONSELLERÍA DE TRABALLO — III. OUTRAS DISPOSICIÓNS — 29/03/2007

Visto o acordo polo que se aproba a táboa salarial definitiva para o ano 2006, así como os importes definitivos do complemento nocturno e do complemento de festivos para o ano 2006, que subscribiu a comisión mixta paritaria do convenio colectivo de Autoestradas de Galicia, Autopistas de Galicia, Concesionaria da Xunta de Galicia, S.A., na xuntanza que tivo lugar o 12 de xaneiro de 2007, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo.
Esta Dirección Xeral de Relacións Laborais,
ACORDA:
Primeiro.-Ordenar a inscrición do devandito acordo no rexistro xeral de convenios desta dirección xeral.
Segundo.-Remitir o texto orixinal ao correspondente servizo deste centro directivo.
Terceiro.-Dispoñer a súa publicación no Diario Oficial de Galicia.
Santiago de Compostela, 28 de febreiro de 2007.
Pilar Cancela Rodríguez
Directora xeral de Relacións Laborais
ANEXO
Acordo da comisión mixta paritaria do convenio colectivo Autoestradas de Galicia, Autopistas de Galicia, Concesionaria da Xunta de Galicia, S.A.
Aprobación das táboas salariais e dos importes de complemento nocturno e de complemento de festivo definitivos do exercicio 2006.
Ás 13.00 horas do 12 de xaneiro de 2007, iníciase unha sesión extraordinaria da comisión mixta do con
venio colectivo de Autoestradas de Galicia, S.A., nas oficinas da compañía sitas na área de peaxe de Bidueira (AG-55).
En virtude da redacción dos artigos 6, 20 e 24 do convenio colectivo de ámbito interprovincial de Autoestradas de Galicia, Autopistas de Galicia, Concesionaria da Xunta de Galicia, S.A., 2003-2006 (A-15508856), código de convenio núm. 8200512, (en diante o convenio) recoñecéndose mutuamente capacidade e lexitimación suficiente, as partes que máis abaixo se relacionan, deciden aprobar por unanimidade os seguintes acordos:
Artigo primeiro: unha vez publicado polo Instituto Nacional de Estatística o IPC correspondente ao período decembro 2005-decembre 2006 (2,7%) e en aplicación do previsto nos artigos 20, alínea C) e 24, procédese á actualización dos importes que configuran as táboas salariais, de complemento nocturno e de complemento de festivos vixentes con efectos desde o 1 de xaneiro de 2006 ata o 31 de decembro de 2006 e que a continuación se relacionan. A dita actualización será de aplicación a todos e cada un dos traballadores de Autoestradas de Galicia, S.A., de acordo co previsto no artigo 2 do convenio, e estarán constituídos polos conceptos, valores e importes que a continuación se relacionan:
Artigo terceiro: en aplicación do artigo 24 do convenio, a liquidación de atrasos correspondentes ao exercicio 2006, deberá ser aboado nunha soa paga, durante o primeiro trimestre do exercicio inmediatamente posterior ao de revisión salarial, isto é, antes do 31 de marzo de 2007.
Representantes da empresa na Comisión Mixta:
Constantino Castro Campos, director de Explotación. Alberto González Ferreiro, director de Administración. María Luz Veiras Nouche, xefa de Organización. Secretaria da Comisión Mixta.
Representantes dos traballadores na Comisión Mixta:
Roberto Garea López, representante dos traballadores pola provincia da Coruña. Miguel González Cote, representante dos traballadores pola provincia da Coruña. Álvaro Rodríguez Pérez, representante dos traballadores pola provincia de Pontevedra.